თავჭედილა

**თავჭედილა** () — ქუდიანი სოკო ამანიტასებრთა ოჯახისა, რომლის გავრცელების არეალი მოიცავს ჩრდილოეთ ნახევარსფეროს ზომიერ სარტყლებს.

ძლიერ შხამიანი სოკოა. შეიცავს დიდი რაოდენობით მომწამვლელ ნივთიერებებს: მუსკარინს, მუსკიმოლსა და იბოტენის მჟავას. იზრდება ერთეულებად ან მცირე ჯგუფებად წიწვოვან, ფოთლოვან და შერეულ ტყეებში, ზაფხულიდან შემოდგომამდე.

სოკო პირველად აღწერა გერმანელმა მიკოლოგმა იაკობ კრისტიან შეფერმა  1774 წელს როგორც *Agaricus maculatus*. 1846 წელს სოკო ამანიტას გვარში გადაიტანა გერმანელმა მიკოლოგმა იულიუს ვინცენც ფონ კრომბჰოლცმა.

**სამეცნიერო სინონიმები**:
*  
* 
* 

## აღწერა 
ქუდის დიამეტრი — 4-12 სმ, მკვრივი, თავიდან ნახევარსფეროსებრი, შემდეგ ამოზნექილი და გაშლილი, თხელი დაკბილული კიდეებით და (ზოგჯერ) საერთო საბურველისგან ნარჩენი პატარა დაკიდული ფანტელებით. კანი ადვილად სცილდება ქუდს. ქუდის ფერი მურა, მოყავისფრო, ზეთისხილისფერ-ტალახისფერი ან ნაცრისფერი, გლუვი და მბზინავი, დაფარულია წვრილი, თეთრი ფანტელებით.

რბილობი — თეთრი, ჰაერზე ფერს არ იცვლის, წყალწყალა, მყიფე, არასასიამოვნო სუნითა და მოტკბო გემოთი, რომელიც ბოლოკის ან უმი კარტოფილის სუნს მოგვაგონებს.

ჰიმენოფორი — ფირფიტებიანი, ფირფიტები ხშირი, თეთრი, ფეხთან არ არის შეზრდილი, სიბერეში ზოგჯერ მომურო ლაქებით.

ფეხის სიგრძე — 4-12 სმ, სისქე — 1-1,5 სმ, თეთრი, ცილინდრული, ოდნავ შევიწროებული ზემოთ, ქვემოთ გორგლისებურ-გაფართოებული, ფუყე, თეთრი შეზრდილი რგოლისმაგვარი ვულვით, ზოგჯერ მრავალფენიანია. ფეხის ზედაპირი ოდნავ ბუსუსებიანი. საყელო ქვემოთ აქვს განთავსებული, ზოლების გარეშე, დაკიდული, გლუვი, მყიფე, ზოგჯერ საყელოს გარეშე.

სპორების ფხვნილი — თეთრი, სპორები — 11×7,5 მკმ, გლუვი, ფართოელიფსისებრი.

## ეკოლოგია და გავრცელება 
იზრდება წიწვოვან, შერეულ და ფართოფოთლოვან ტყეებში, ერთეულებად ან მცირე ჯგუფებად. მიკორიზას ქმნის ფიჭვთან, მუხასთან, წიფელთან და სხვ. ურჩევნია ტუტე ნიადაგი.

ფართოდაა გავრცელებული ჩრდილოეთ ნახევარსფეროს ზომიერ სარტყლებში, მათ შორის მთელ საქართველოში. სამხრეთ ნახევარსფეროში ცნობილია მხოლოდ სამხრეთ აფრიკასა და ავსტრალიაში.

**სეზონი** — ზაფხულიდან შემოდგომამდე. მასიურად მოდის სექტემბრის დასაწყისში.

## მსგავსი სახეობები 
* მარწყვიო (), განსხვავდება რბილობით, რომელიც ჰაერზე ვარდისფერდება და ზოლიანი საყელოთი
* სქელი ბილწა სოკო (), იშვიათად გვხვდება. მისგან თავჭედილა განსხვავდება იმით, რომ ნაკლებად ხორციანია, ქუდზე პატარა ფანტელები აქვს, გლუვი რგოლი და საყელოსმაგვარი ვულვა აქვს.

ფაილი:2009-10-24 Amanita ceciliae group 62030 crop.jpg|*Amanita ceciliae*
ფაილი:Amanita gemmata 40923.jpg|*Amanita gemmata*
ფაილი:Algerine Swamp Natural Area (4) (14515662160).jpg|*Amanita muscaria*
ფაილი:Amanita porphyria 1.jpg|*Amanita porphyria*
Amanita regalis young.jpg|*Amanita regalis* 
ფაილი:Amanita rubescens (35).jpg|*Amanita rubescens*
ფაილი:Amanita spissa.JPG|*Amanita excelsa*
Amanita umbrinolutea.jpg|*Amanita umbrinolutea*
ფაილი:2009-08-20 Amanita battarrae (Boud.) Bon 54495 crop.jpg|*Amanita battarrae sin*
Echinoderma asperum a1 (1).JPG|*Lepiota aspera*

## ტოქსიკურობა
ციმბირში, თავჭედილას რელიგიური დატვირთვა აქვს და გამოიყენება როგორც დამათრობელი საშუალება და ენთეოგენი. თავჭედილა შეიცავს ფსიქოაქტიურ ნაერთებს — იბოტენის მჟავას და მუსკიმოლს, რომლებიც იწვევენ ჰალუცინაციას, სინესთეზიას, ეიფორიას, დისფორიას, რეტროგრადულ ამნეზიას.

იბოტენის მჟავა — გაშრობის დროს დეკარბოქსილირდება მუსკიმოლად, რომელიც ითვლება ნაკლებ ტოქსიკურად და მოქმედებს როგორც ჰალუცინოგენი.

თავჭედილა აგრეთვე, შეიცავს მუსკარინს, რომელიც აცეტილქოლინის მსგავსად მოქმედებს, ასტიმულირებს M-ქოლინერგულ რეცეპტორს, რომელიც იწვევს სისხლძარღვების გაფართოებასა და გულის წუთობრივი მოცულობის შემცირებას. ორგანიზმში დიდი რაოდენობით მოხვედრის შემთხვევაში შეიძლება გამოიწვიოს მოწამვლის დამახასიათებელი სურათი და უკიდურეს შემთხვევაში სიკვდილიც კი.

სიმპტომები მოწამვლიდან ორი საათის შემდეგ ვლინდება. თავს იჩენს: გულისრევა, ღებინება, დიარეა, ავადმყოფი ძლიერ აღზნებადობასა და გაღიზიანებას განიცდის, კანი წითლდება, თვალის გუგები ფართოვდება, რასაც შეიძლება მოყვეს კრუნჩხვები, მხედველობის დაქვეითება, ცნობიერების დაკარგვა, სუნთქვის უკმარისობა და სიკვდილიც კი.

## გალერეა 

Image:Amanita pantherina MdE 1.jpg|
Image:Amanita pantherina 060820wb.jpg
Image:Amanita pantherina (43451732950).jpg
Image:Amanita pantherina (1468298504).jpg
image:Amanita pantherina (2).JPG
image:Amanita pantherina 2013 G1.jpg
image:Amanita pantherina (1468300004).jpg
image:Amanita pantherina 2016 G3.jpg

## რესურსები ინტერნეტში 
*
*

## სქოლიო
კატეგორია:ამანიტასებრნი
კატეგორია:შხამიანი სოკოები